
DECIZIE nr. 2/5                                                       
[bookmark: _GoBack]                                                                                                                              din 28.04.2026
                                                                                                                    
Cu privire la aprobarea Regulamentului de întreținere 
a animalelor, păsărilor domestice și a animalelor de 
companie pe teritoriul orașului Șoldănești
                                                            
În temeiul art.14 alin. (2) lit. m) și s1) al Legii nr. 436/2006 privind administraţia publică locală, Solicitării Agenției Naționale pentru Siguranța Alimentelor nr. 135-30-3 din 09.03.2026, în scopul reglementării condițiilor de întreținere a animalelor și păsărilor domestice și a animalelor de companie, precum și responsabilizării deținătorilor lor pe teritoriul orașului, având în vedere nenumăratele adresări ale locuitorilor referitoare la încălcarea normele sanitar-veterinare de întreținere a animalelor și păsărilor domestice, Consiliul oraşului Şoldăneşti

                                                                   D E C I D E :

1. Se aprobă Regulamentul de întreținere a animalelor, păsărilor domestice și a animalelor de companie pe teritoriul orașului Șoldănești, conform Anexei nr. 1.
2. Primarul orașului Șoldănești, d-l Groza Vadim, se obligă:
· să aducă la cunoștința locuitorilor Regulile de întreținere a animalelor, păsărilor domestice și a animalelor de companie pe teritoriul orașului Șoldănești, inclusiv prin publicarea acestuia pe pagina web oficială a primăriei. 

· să informeze Subdiviziunea Teritorială pentru Siguranța Alimentelor, Centrul de Sănătate Publică  și Inspecția pentru Protecția Mediului despre aprobarea Regulilor de întreținere a animalelor și păsărilor domestice și a animalelor de companie pe teritoriul orașului Șoldănești și să remită în adresa acestora o copie a prezentei decizii. 
3. Controlul asupra executării prezentei decizii se pune în sarcina Comisiilor consultative      de specialitate „Protecția mediului, amenajarea teritoriului, construcții și transport” și ,,Medicină, protecție socială și muncă”.
4. Decizia intră în vigoare la data includerii în Registrul de Stat al Actelor Locale.

